《书绅诗》
唐代·权德舆

和静有真质，斯人称最灵。感物惑天性，触里纷多名。

祸机生隐惑，智者鉴未形。败礼因近习，哲人自居贞。

当令念虑端，鄙嫚不能萌。苟非不逾矩，焉得遂性情。

谨之在事初，动用各有程。千里起步武，彗云自纤茎。

心源一流放，骇浪奔长鲸。渊木苟端深，枝流则贞清。

和理通性术，悠久方昭明。先师留中庸，可以导此生。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。